**Δ Η Λ Ω Σ Η**

**ΥΠΟΥΡΓΟΥ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

Αναφορικά με τη σημερινή απόφαση του Υπουργικού Συμβουλίου για παραχώρηση Χριστουγεννιάτικου Δώρου σε ευάλωτες ομάδες του πληθυσμού, σημειώνονται τα ακόλουθα:

Χριστουγεννιάτικο Δώρο θα λάβουν:

* Οι δικαιούχοι ελάχιστου εγγυημένου εισοδήματος και λήπτες Δημοσίου Βοηθήματος, ποσό €384 για ένα πρόσωπο, αυξημένο κατά €192 για κάθε εξαρτώμενο άνω των 14ων ετών και κατά €115 για κάθε εξαρτώμενο κάτω των 14ων ετών, με συνολική δαπάνη €15 εκατομμύρια.
* Οι Χαμηλοσυνταξιούχοι που δεν είναι δικαιούχοι ΕΕΕ ή λήπτες Δημοσίου Βοηθήματος, που ισούται με το ύψος του μηνιαίου επιδόματος που θα λάβουν για τον μήνα Δεκέμβριο ως επίδομα χαμηλοσυνταξιούχου, με ελάχιστο ποσό τα €100, , με συνολική δαπάνη €3,8 εκατομμύρια.
* Οι εγκλωβισμένοι και τα παιδιά που φοιτούν στο νηπιαγωγείο, δημοτικό και γυμνάσιο Ριζοκαρπάσου, που ισούται με το ύψος του μηνιαίου τους επιδόματος, , με συνολική δαπάνη €120.000
* Οι βοηθούμενοι από το Ταμείο Ανακουφίσεως παθόντων (παθόντες ή εξαρτώμενοι πεσόντων ή και εξαφανισθέντων κατά τον αγώνα του 1955-59, την Τουρκική Εισβολή και κατά την υπηρεσία της πατρίδας), ποσό ίσο με την ειδική μηνιαία σύνταξη που λαμβάνουν, με συνολική δαπάνη €670.000.

Το Χριστουγεννιάτικο δώρο θα καταβληθεί σε όλους τους δικαιούχους, τον Δεκέμβριο, σε ημερομηνίες που θα ανακοινωθούν από το Υπουργείο Εργασίας, Πρόνοιας και Κοινωνικών Ασφαλίσεων.

Δεν χρειάζεται να υποβληθεί αίτηση από τους δικαιούχους για το Χριστουγεννιάτικο δώρο.

**8 Νοεμβρίου 2017**

**Υπουργείο Εργασίας, Πρόνοιας**

**Και Κοινωνικών Ασφαλίσεων**